Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: beiktató 1993. évi CVII. törvény indokolása nem ad támpontot a rendelkezés tartalmának megállapításához. A Hszt.-hez,
Paragraph Index: 716

57. § (4) bekezdését tekintve], valamint véleménynyilvánítási és egyesülési jogával összefüggésben, és sértette a jogbiztonságot is. II. A helyettes országgyűlési biztos az üggyel való összefüggésre tekintettel vizsgálatát hivatalból kiterjesztette a katonák politikai szabadságjogait korlátozó néhány rendelkezésre. A Hszt. 18. § (4) bekezdése a jog- és érdekérvénye- 2000/88/II. szám sítés törvényben foglalt körén kívül a szolgálati parancsokra és intézkedésekre vonatkozó mindenfajta vélemény megfogalmazásának kizárásával túlmegy az alkotmányosan elfogadható kereteken és visszásságot okoz. A véleménynyilvánítás módja és formája e körben is korlátozható, a szinte abszolút tilalom azonban nemcsak hogy nem indokolt, de a honvédelmi feladatok teljesítése szempontjából károsnak is tekinthető. Ha a katonák (a bűncselekmény elkövetésének észlelésén, valamint a jog- és érdekérvényesítő tevékenységen túl) nem nyilváníthatnak véleményt elöljáróik parancsaival és intézkedéseivel kapcsolatban, akkor hiányozni fog a vezetői munka megfelelő szintű ellátásához a fegyveres erőknél is szükséges visszajelzés és az ennek alapján elvégezhető korrekció lehetősége. Természetesen a parancsok megfelelő keretek közötti véleményezése avagy bírálata — ha a törvény másképp nem rendelkezik — nem

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes